16.6.2023
FI
Euroopan unionin virallinen lehti
L 155/19
KOMISSION TÄYTÄNTÖÖNPANOASETUS (EU) 2023/1171, annettu 15 päivänä kesäkuuta 2023, täytäntöönpanoasetusten (EU) 2018/982 ja (EU) 2021/2097 muuttamisesta siltä osin kuin on kyse bentsoehaposta, kalsiumformiaatista ja fumaarihaposta tehdyn valmisteen käytöstä yhdessä muiden bentsoehappoa, muurahaishappoa, fumaarihappoa ja niiden lähteitä tai niiden suoloja sisältävien lisäaineiden kanssa (hyväksynnän haltija Novus Europe NV) (ETA:n kannalta merkityksellinen teksti)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen, ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 9 artiklan 2 kohdan, sekä katsoo seuraavaa: (1)
Komission täytäntöönpanoasetuksilla (EU) 2018/982 (2) ja (EU) 2021/2097 (3) hyväksyttiin bentsoehaposta, kalsiumformiaatista ja fumaarihaposta tehdyn valmisteen käyttö broilerien, kananuorikoiden, lihakalkkunoiden ja siitoseläimiksi kasvatettavien kalkkunoiden rehun lisäaineena kymmeneksi vuodeksi.
(2)
Täytäntöönpanoasetusten (EU) 2018/982 ja (EU) 2021/2097 liitteissä olevassa sarakkeessa ”Muut määräykset” säädetään, että lisäainetta ei saa käyttää muiden bentsoehapon tai bentsoaattien, kalsiumformiaatin, formiaattien ja fumaarihapon lähteiden kanssa.
Tämän tarkoituksena on estää se, että enimmäisannos ylittyisi muita kyseisiä aineita tai niiden lähteitä sisältävien lisäaineiden käytön vuoksi.
(3)
Bentsoehapon ja bentsoaattien osalta tämä rajoitus on perusteltu, koska lisäaine sisältää runsaasti bentsoehappoa, mutta muiden aineiden eli kalsiumformiaatin, formiaattien ja fumaarihapon osalta rajoitus ei ole perusteltu, koska lisäaineen sisältämän kalsiumformiaatin ja fumaarihapon määrä on hyvin pieni.
Oikeasuhteisuuden varmistamiseksi kieltoa käyttää lisäainetta yhdessä muiden lisäaineiden kanssa olisi sovellettava ainoastaan muihin bentsoehappoa ja bentsoaatteja sisältäviin lisäaineisiin.
Tämän lisäaineen yhdistäminen muihin lisäaineisiin, jotka sisältävät muurahaishappoa, formiaatteja, fumaarihappoa ja fumaraatteja, olisi sallittava edellyttäen, että muurahaishapon määrä on enintään 10 000 mg/kg ja fumaarihapon määrä enintään 20 000 mg/kg broilereiden, kananuorikoiden, lihakalkkunoiden ja siitoseläimiksi kasvatettavien kalkkunoiden täysrehussa.
Kyseisiä määriä ei saa ylittää myöskään silloin, kun lisäaine sisältää muurahais- ja fumaarihappojen suoloja.
(4)
Formiaatit (muurahaishapon suolat) ovat muurahaishapon lähteitä, ja fumaraatit (fumaarihapon suolat) ovat fumaarihapon lähteitä.
On tarpeen yhdenmukaistaa voimassa olevat hyväksynnät, jotta voidaan varmistaa, että kyseisten happojen ja niiden kaikkien mahdollisten lähteiden (kyseisten happojen suolat) enimmäismääriä ei ylitetä.
Täytäntöönpanoasetuksen (EU) 2018/982 sarakkeessa ”Muut määräykset” esitetyssä rajoituksessa viitataan valmisteen käyttöön yhdessä muiden kalsiumformiaatin, formiaatin ja fumaarihapon lähteitä sisältävien lisäaineiden kanssa.
Koska kalsiumformiaatti sisältyy jo termiin formiaatti (muurahaishapon suola) ja muutkin formiaatit voivat olla muurahaishapon lähteitä, uutta rajoitusta olisi sovellettava yleisesti formiaatteihin.
Lisäksi rajoitusta olisi sovellettava fumaarihappoon ja fumaraatteihin, koska fumaraatit voivat myös olla fumaarihapon lähde.
Täytäntöön­ panoasetuksen (EU) 2021/2097 sarakkeessa ”Muut määräykset” esitetyssä rajoituksessa viitataan valmisteen
(1) EUVL L 268, 18.10.2003, s. 29. (2) Komission täytäntöönpanoasetus (EU) 2018/982, annettu 11 päivänä heinäkuuta 2018, bentsoehaposta, kalsiumformiaatista ja fumaarihaposta tehdyn valmisteen hyväksymisestä broilerien ja kananuorikoiden rehun lisäaineena (hyväksynnän haltija Novus Europe NV) (EUVL L 176, 12.7.2018, s. 13).
(3) Komission täytäntöönpanoasetus (EU) 2021/2097, annettu 29 päivänä marraskuuta 2021, bentsoehaposta, kalsiumformiaatista ja fumaarihaposta tehdyn valmisteen hyväksymisestä lihakalkkunoiden ja siitoseläimiksi kasvatettavien kalkkunoiden rehun lisäaineena (hyväksynnän haltija Novus Europe NV) (EUVL L 427, 30.11.2021, s. 190).